cyanic-selkie/wikianc huggingface dataset:
Νορβηγία
Λογοτεχνία
Τον 20ο αιώνα τρεις Νορβηγοί μυθιστοριογράφοι τιμήθηκαν με το Βραβείο Νόμπελ Λογοτεχνίας: ο Μπιέρνστιερνε Μπιέρνσον το 1903, ο Κνουτ Χάμσουν για το βιβλίο Markens grøde (Ευλογία της Γης) το 1920 και η Σίγκριντ Ούντσετ (γνωστή για το Kristinlavransdatter) το 1928. Σημαντική συμβολή είχαν επίσης συγγραφείς όπως οι ακόλουθοι: Νταγκ Σόλσταντ, Γιον Φόσε, Κόρα Σάντελ, Ολαβ Ντουν, Ολαβ Χ. Χάουγκε, Γκούνβορ Χόφμο, Στέιν Μέρεν, Κελ Ασκιλντσεν, Χανς Χερμπγιόνσρουντ, Αξελ Σαντεμόσε, Μπέργκλγιοτ Χόμπεκ Χαφ, Γιοστέιν Γκάαρντερ, Ερικ Φόσνες Χάνσεν, Γενς Μπγέρνεμποε, Κγιάρνταν Φλέγκσταντ, Λαρς Σάμπιε Κρίστενσεν, Γιόχαν Μπόργκεν, Χέρμπγεργκ Βάσμο, Γιαν Ερικ Βολντ, Ρολφ Γιάκομπσεν, Ούλαφ Μπουλλ, Γιαν Κγέρσταντ, Γκέοργκ Γιοχάνεσεν, Τάργεϊ Βέσαας, Σίγκουρντ Χόελ, Αρνουλφ Εβελαντ, Καρλ Οβε Κνάουσγκορντ και Γιόχαν Φάλκμπεργκετ.
Έρευνα
Διεθνώς αναγνωρισμένοι Νορβηγοί επιστήμονες είναι μεταξύ άλλων οι μαθηματικοί Νιλς Χένρικ Άμπελ, Σόφους Λη και Ατλε Σέλμπεργκ, ο φυσικοχημικός Λαρς Ονσάγκερ, ο φυσικός Ιβαρ Γέβερ, οι χημικοί Οντ Χάσελ, Πέτερ Βάαγκε και Κάτο Μαξιμίλιαν Γκούλντμπεργκ.
Τον 20ο αιώνα οι Νορβηγοί ακαδημαϊκοί έχουν πρωτοπορήσει σε πολλές κοινωνικές επιστήμες, όπως η εγκληματολογία, η κοινωνιολογία και οι σπουδές για την ειρήνη και τις συγκρούσεις. Οι διάσημοι ακαδημαϊκοί περιλαμβάνουν τον Άρνε Νες, φιλόσοφο και ιδρυτή της βαθιάς οικολογίας, το Γιόχαν Γκάλτουνγκ, ιδρυτή των σπουδών για την ειρήνη, τους Νιλς Κρίστι και Τόμας Ματίεσεν, εγκληματολόγους, το Φρέντερικ Μπαρτ, κοινωνικό ανθρωπολόγο, το Βίλχελμ Αουμπερτ, τη Χάριετ Χόλτερ και τον Ερικ Γκρένσετ, κοινωνιολόγους, την Τόβε Στανγκ Νταλ, πρωτοπόρο της νομοθεσίας για τις γυναίκες, το Στέιν Ρόκαν, πολιτικό επιστήμονα και τους οικονομολόγους Ράγκναρ Φρις, Τρύγκβε Χαβέλμο και Φιν E. Kύντλαντ.
Το 2014 οι δύο Νορβηγοί επιστήμονες Μάι-Μπριτ Μόσερ και Εντβαρντ Μόσερ κέρδισαν το Βραβείο Νόμπελ Φυσιολογίας και Ιατρικής μαζί με το Τζον Ο'Κήφη. Κέρδισαν το βραβείο για την πρωτοποριακή δουλειά τους, εντοπίζοντας τα κύτταρα που αποτελούν ένα σύστημα εντοπισμού θέσης στον ανθρώπινο εγκέφαλο, το «ενσωματωμένο GPS» μας.
Αρχιτεκτονική
thumb|left|Η Ξύλινη Εκκλησία Ούρνες έχει καταχωρηθεί από την [[Εκπαιδευτική Επιστημονική και Πολιτιστική Οργάνωση των Ηνωμένων Εθνών|UNESCO ως Μνημείο Παγκόσμιας Κληρονομιάς]] Με εκτεταμένα δάση η Νορβηγία έχει μακρά παράδοση οικοδόμησης με ξύλο. Πολλά από τα πιο ενδιαφέροντα νέα κτίρια σήμερα είναι φτιαγμένα από ξύλο, αντανακλώντας την ισχυρή έλξη που εξακολουθεί να έχει αυτό το υλικό για τους Νορβηνούς σχεδιαστές και κατασκευαστές. thumb|Το Dalen Hotel στο [[Τέλεμαρκ χτισμένο με τον ρυθμό Dragon, ένα στυλ αρχιτεκτονικού σχεδιασμού που δημιουργήθηκε την περίοδο του νορβηγικού ρομαντικού εθνικισμού.]] Με τον προσηλυτισμό της Νορβηγίας στον Χριστιανισμό πριν από περίπου 1.000 χρόνια άρχισαν να κατασκευάζονται εκκλησίες. Η αρχιτεκτονική της πέτρας εισήχθη από την Ευρώπη για τις πιο σημαντικές κατασκευές, ξεκινώντας από την κατασκευή του Καθεδρικού Ναού Νίνταρος στο Τρόντχαϊμ. Κατά τον πρώιμο Μεσαίωνα κατασκευάστηκαν ξύλινες εκκλησίες σε ολόκληρη τη Νορβηγία. Μερικές από αυτές έχουν επιβιώσει και αντιπροσωπεύουν την ασυνήθιστη συμβολή της Νορβηγίας στην ιστορία της αρχιτεκτονικής. Ένα ωραίο παράδειγμα, η Ξύλινη Εκκλησία Ούρνες στο εσωτερικό του Σόγκνεφιορδ, βρίσκεται στη Λίστα Παγκόσμιας Κληρονομιάς της UNESCO. Ένα άλλο αξιοσημείωτο παράδειγμα ξύλινης αρχιτεκτονικής είναι τα κτίρια στην Αποβάθρα Μπρύγκεν στο Μπέργκεν, επίσης στον κατάλογο Παγκόσμιας Κληρονομιάς, που αποτελείται από μια σειρά από ψηλές, στενές ξύλινες κατασκευές κατά μήκος της προβλήτας. thumb|Η πόλη Ρέρος του 17ου αιώνα, που ορίστηκε το 1980 ως Μνημείο Παγκόσμιας Κληρονομιάς της UNESCO, έχει στενούς δρόμους και ξύλινα σπίτια. Τον 17ο αιώνα, υπό τη Δανική μοναρχία, δημιουργήθηκαν πόλεις και χωριά όπως το Κόνγκσμπεργκ και το Ρέρος. Η πόλη Κόνγκσμπεργκ είχε μια εκκλησία σε στιλ μπαρόκ. Παραδοσιακά ξύλινα κτίρια που κατασκευάστηκαν στο Ρέρος έχουν επιβιώσει.
Μετά τη διάλυση της ένωσης της Νορβηγίας με τη Δανία το 1814, το Όσλο έγινε πρωτεύουσα. Ο αρχιτέκτονας Κρίστιαν Χ. Γκρος σχεδίασε τα παλαιότερα τμήματα του Πανεπιστημίου και του Χρηματιστηρίου του Όσλο και πολλά άλλα κτίρια και εκκλησίες που οικοδομήθηκαν σε αυτή την πρώιμη εθνική περίοδο.
Στις αρχές του 20ου αιώνα η πόλη Ώλεσουντ ανοικοδομήθηκε σε ρυθμό Αρ Νουβό, επηρεασμένο από το στυλ της Γαλλίας. Η δεκαετία του 1930, όταν κυριαρχούσε ο λειτουργισμός, υπήρξε σημαντική περίοδος για τη νορβηγική αρχιτεκτονική. Μόνο από τα τέλη του 20ου αιώνα οι Νορβηγοί αρχιτέκτονες έχουν αποκτήσει διεθνή αναγνώριση. Ένα από τα πιο εντυπωσιακά σύγχρονα κτήρια στη Νορβηγία είναι το Κοινοβούλιο των Σαάμι στο Κάρασγιοκ, σχεδιασμένο από τους Στέιν Χάλβορσον και Κρίστιαν Σούντμπι. Η αίθουσα συνεδριάσεών του, από ξύλο, είναι μια αφηρημένη παραλλαγή ενός λάβο, της παραδοσιακής σκηνής που χρησιμοποιούν οι νομάδες Σαάμι.
Τέχνες
thumb|left|Brudeferd i Hardanger των Αντολφ Τίντεμαντ και [[Χανς Γκούντε, 1848]] Για μεγάλο χρονικό διάστημα στη νορβηγική τέχνη κυριαρχούσε η αντίστοιχη από τη Γερμανία και την Ολλανδία καθώς και η επιρροή της Κοπεγχάγης. Τον 19ο αιώνα ξεκίνησε μια πραγματικά νορβηγική περίοδος, πρώτα με πορτραίτα, αργότερα με εντυπωσιακά τοπία. Ο Γιόχαν Κρίστιαν Νταλ (1788-1857), προερχόμενος από τη σχολή της Δρέσδης, τελικά επέστρεψε για να ζωγραφίσει τα τοπία της δυτικής Νορβηγίας, ορίζοντας για πρώτη φορά τη νορβηγική ζωγραφική.
Η πρόσφατη ανεξαρτησία της Νορβηγίας από τη Δανία ενθάρρυνε τους ζωγράφους να αναπτύξουν τη νορβηγική ταυτότητά τους, ειδικά με ζωγραφική τοπίου από καλλιτέχνες όπως η Κίτυ Κέλάντ, μια γυναίκα ζωγράφος που μαθήτευσε στο Χανς Γκούντε και τη Χάριετ Μπάκερ, άλλη πρωτοπόρο γυναίκα καλλιτέχνιδα, επηρεασμένη από τον ιμπρεσιονισμό. Ο Φριτς Τάουλοβ, ιμπρεσιονιστής, επηρεάστηκε από την τέχνη στο Παρίσι, όπως και ο Κρίστιαν Κρογκ, ρεαλιστής ζωγράφος, διάσημος για τους πίνακές του με πόρνες.
Ιδιαίτερη μνεία αξίζει ο Έντβαρτ Μουνκ, συμβολιστής / εξπρεσιονιστής ζωγράφος που έγινε παγκοσμίως γνωστός για την Κραυγή, που λέγεται ότι αντιπροσωπεύει το άγχος του σύγχρονου ανθρώπου.
Άλλοι σημαντικοί καλλιτέχνες είναι ο Χάραλντ Σόλμπεργκ, νεορομαντικός ζωγράφος γνωστός για τους πίνακες του του Ρέρος και ο Οντ Νέρντρουμ, απεικονιστικός ζωγράφος που υποστηρίζει ότι το έργο του δεν είναι τέχνη, αλλά κιτς.
Κουζίνα
Οι μαγειρικές παραδόσεις της Νορβηγίας δείχνουν την επιρροή της μακράς ναυτιλιακής και γεωργικής παράδοσης, με σολομό (νωπό και παστό), ρέγγα (σε άλμη ή μαριναρισμένη), πέστροφα, μπακαλιάρο και άλλα θαλασσινά, μαζί με τυριά (όπως το brunost), γαλακτοκομικά προϊόντα και ψωμιά (κυρίως ολικής άλεσης).
Το λέφσε είναι νορβηγικό επίπεδο ψωμί, συνήθως γεμάτο με μεγάλες ποσότητες βουτύρου και ζάχαρης, συνηθέστερο στα Χριστούγεννα. Ορισμένα παραδοσιακά νορβηγικά πιάτα είναι τα λούτεφισκ, σμαλαχούφε, πίνεκιέτ, ράσπεμπαλ και το φώρικωλ. Κάποια ιδιόμορφη νορβηγική σπεσιαλιτέ είναι το rakefisk, που είναι μια πέστροφα που έχει υποστεί ζύμωση και καταναλώνεται με λεπτό φρέσκο ψωμί (flatbrød, όχι lefse) και ξινή κρέμα. Και το πιο δημοφιλές είδος ζαχαροπλαστικής σε όλο τον πληθυσμό είναι η βάφλα. Διαφέρει από τη βελγική στη γεύση και συνέπεια και σερβίρεται με ξινή κρέμα, καφέ τυρί, βούτυρο και ζάχαρη ή μαρμελάδα φράουλας ή βατόμουρου, που μπορούν όλα να αναμιχθούν ή να καταναλωθούν ξεχωριστά.
Αθλητισμός
thumb|Η σκιέρ Mάριτ Μπγέργκεν από τη Νορβηγία είναι η αθλήτρια με τα περισσότερα μετάλλια, 15, σε [[Χειμερινοί Ολυμπιακοί Αγώνες|Χειμερινούς Ολυμπιακούς Αγώνες όλων των εποχών]] Ο αθλητισμός αποτελεί κεντρικό κομμάτι της νορβηγικής κουλτούρας, ενώ τα δημοφιλή αθλήματα περιλαμβάνουν το ποδόσφαιρο, το χάντμπολ, το δίαθλο, το σκι αντοχής, το άλμα με σκι, το πατινάζ ταχύτητας και, σε μικρότερο βαθμό, το χόκεϊ επί πάγου.
Το ποδόσφαιρο είναι το πιο δημοφιλές άθλημα στη Νορβηγία όσον αφορά την ενεργό συμμετοχή. Κατά τη δημοσκόπηση του 2014-2015 το ποδόσφαιρο κατατάσσεται μακράν πίσω από το δίαθλο και το σκι αντοχής από την άποψη της προσέλκυσης θεατών. Το χόκεϊ επί πάγου είναι το μεγαλύτερο εσωτερικό άθλημα. Η εθνική ομάδα χάντμπολ γυναικών έχει κερδίσει αρκετούς τίτλους, μεταξύ των οποίων δύο πρωταθλήματα Θερινών Ολυμπιακών Αγώνων (2008, 2012), τρία Παγκόσμια (1999, 2011, 2015) και έξι Ευρωπαϊκά Πρωταθλήματα (1998, 2004, 2006, 2008, 2010, 2014).
Στο ποδόσφαιρο η εθνική ομάδα των γυναικών έχει κερδίσει το Παγκόσμιο Κύπελλο Γυναικών της FIFA το 1995 και το Ολυμπιακό Τουρνουά Ποδοσφαίρου το 2000. Η ομάδα γυναικών έχει επίσης δύο τίτλους Ευρωπαϊκού Πρωταθλήματος Γυναικών της UEFA (1987, 1993). Η εθνική ποδοσφαιρική ομάδα των ανδρών συμμετείχε τρεις φορές στο Παγκόσμιο Κύπελλο της FIFA (1938, 1994 και 1998) και μία φορά στο Ευρωπαϊκό Πρωτάθλημα (2000). Η υψηλότερη κατάταξη της FIFA που πέτυχε η Νορβηγία είναι η 2η θέση που πήρε δύο φορές το 1993 και το 1995.
Το σκάκι κερδίζει επίσης δημοτικότητα στη Νορβηγία. Ο Μάγκνους Κάρλσεν είναι ο σημερινός παγκόσμιος πρωταθλητής. Υπάρχουν περίπου 10 γκρανμαίτρ και 29 διεθνείς μαιτρ στη Νορβηγία.
Οι Νορβηγοί παίκτες στην Εθνική Ποδοσφαιρική Ομάδα (NFL) περιλαμβάνουν τους Χάλβορ Χάγκεν, Μπιλ Ιργκενς, Λέιφ Ολβε Ντόλονεν Λάρσεν, Μίκε Μοκ και Γεν Στένερουντ.
Το μπάντι (είδος χόκεϊ) είναι ένα παραδοσιακό άθλημα στη Νορβηγία και η χώρα είναι ένας από τους τέσσερις ιδρυτές της Ομοσπονδίας Διεθνούς Μπάντι. Όσον αφορά τους αδειοδοτημένους αθλητές είναι το δεύτερο χειμερινό άθλημα στον κόσμο. Τον Ιανουάριο του 2018 η εθνική ομάδα των ανδρών κατέλαβε ένα ασημένιο και ένα χάλκινο, ενώ η εθνική ομάδα των γυναικών πέντε χάλκινα μετάλλια στο Παγκόσμιο Πρωτάθλημα. thumb|Ο χιονοδρομικός λόφος Χολμενκολμπάκεν στο Όσλο κατά τη διάρκεια του [[Βόρειο σύνθετο|Παγκόσμιου Πρωταθλήματος Βόρειου Σκι της FIS του 2011]] Η Νορβηγία συμμετείχε για πρώτη φορά σε Ολυμπιακούς Αγώνες το 1900 και έκτοτε έχει στείλει αθλητές να αγωνιστούν σε όλους τους Αγώνες, εκτός από τους με μικρή συμμετοχή αγώνες του 1904 και τους Ολυμπιακούς του 1980 στη Μόσχα, όταν συμμετείχε στο μποϊκοτάζ του οποίου ηγήθηκαν οι Αμερικανοί. Η Νορβηγία είναι πρώτη στο συνολικό αριθμό μεταλλίων στους Χειμερινούς Ολυμπιακούς Αγώνες με μεγάλη διαφορά. Μεταξύ άλλων διάσημοι Νορβηγοί αθλητές χειμερινών αθλημάτων είναι ο διαθλητής Ολε ΕιναρΜπγέρνταλεν, οι Γιόχαν Ολαβ Κος και Χιάλμαρ Αντερσεν του πατινάζ ταχύτητας, η Σόνια Χένιε του καλλιτεχνικού πατινάζ και οι σκιέρ αντοχής Mάριτ Μπγέργκεν και Μπγερν Ντέλιε.
Η Νορβηγία φιλοξένησε τους Αγώνες σε δύο περιπτώσεις:
Τουρισμός
Το 2008 η Νορβηγία κατείχε τη 17η θέση στην Έκθεση Ανταγωνιστικότητας στα Ταξίδια και τον Τουρισμό του Παγκόσμιου Οικονομικού Φόρουμ [288]. Ο τουρισμός στη Νορβηγία συνέβαλε το 2016 στο 4,2% του ακαθάριστου εγχώριου προϊόντος. [289] Ενα στα δεκαπέντε άτομα σε όλη τη χώρα εργάζεται στον τουριστικό κλάδο [289]. Ο τουρισμός είναι εποχικός στη Νορβηγία, με περισσότερους από τους μισούς του συνόλου των τουριστών να την επισκέπτονται μεταξύ των μηνών Μαΐου και Αυγούστου [289].
Τα κυριότερα αξιοθέατα της Νορβηγίας είναι τα ποικίλα τοπία που εκτείνονται γύρω από τον Αρκτικό Κύκλο. Φημίζεται για τις ακτές της που αυλακώνονται από τα φιόρδ και τα βουνά της, τα χιονοδρομικά κέντρα, τις λίμνες και τα δάση. Οι δημοφιλείς τουριστικοί προορισμοί στη Νορβηγία περιλαμβάνουν το Όσλο, το Ώλεσουντ, το Μπέργκεν, το Σταβάνγκερ, το Τρόντχαϊμ και το Τρόμσε. Μεγάλο μέρος της φύσης της Νορβηγίας παραμένει παρθένο και έτσι προσελκύει πολλούς πεζοπόρους και σκιέρ. Τα φιόρδ, τα βουνά και οι καταρράκτες στη Δυτική και Βόρεια Νορβηγία προσελκύουν αρκετές εκατοντάδες χιλιάδες ξένους τουρίστες κάθε χρόνο. Στις πόλεις πολιτιστικές ιδιαιτερότητες όπως ο χιονοδρομικός λόφος Χολμενκόλεν προσελκύουν πολλούς επισκέπτες, το ίδιο και τοπόσημα όπως το Μπρύγκεν του Μπέργκεν και το Πάρκο Γλυπτικής Βίγκελαντ του Όσλο.
Φανταστικά Ζώα: Τα Εγκλήματα του Γκρίντελβαλντ
Η ταινία έκανε πρεμιέρα στο Παρίσι στις 8 Νοεμβρίου 2018 και έχει προγραμματιστεί να κυκλοφορήσει παγκοσμίως στις 16 Νοεμβρίου 2018, σε μορφή Real D 3D, Dolby Cinema και IMAX από την Warner Bros. Pictures. Η ταινία έλαβε μικτές αναθεωρήσεις από τους κριτικούς, οι οποίοι επαίνεσαν την ψυχαγωγική της αξία, τις επιδόσεις και την κατεύθυνση του Γέιτς, αλλά επέκριναν την πλοκή της, ενώ αισθάνθηκε ότι ήταν «υπερφορτωμένη» με λεπτομέρειες που δημιουργούσαν περαιτέρω συνέχειες.
Πλοκή
Το 1927, το Μαγικό Συνέδριο των Ηνωμένων Πολιτειών της Αμερικής (MACUSA) μεταφέρει τον ισχυρό σκοτεινό μάγο Gellert Grindelwald από τη φυλακή υψίστης ασφαλείας τους στο Λονδίνο για να δικαστεί για τα εγκλήματά του στην Ευρώπη. Ο Grindelwald δραπετεύει κατά τη διάρκεια της μεταφοράς, με τη βοήθεια του οπαδού του και υπαλλήλου της MACUSA, Abernathy.
Τρεις μήνες αργότερα στο Λονδίνο, ο Newt Scamander απευθύνει έκκληση στο Υπουργείο Μαγείας για να αποκαταστήσει τα ανακληθέντα διεθνή ταξιδιωτικά του δικαιώματα μετά την περιπέτειά του στη Νέα Υόρκη. Στο υπουργείο, ο Newt συναντά την Leta Lestrange, μία παλιά συμμαθήτριά του από το Hogwarts που είναι αρραβωνιασμένη με τον αδελφό του, Theseus, ένας auror στο Τμήμα Μαγικής Επιβολής του Νόμου. Το υπουργείο προσφέρεται να αποκαταστήσει τα δικαιώματα ταξιδιού του Newt αν βοηθά τον Theseus να εντοπίσει τον obscurial Credence Barebone, ο οποίος βρίσκεται στο Παρίσι. Ο Credence μπορεί να είναι ο χαμένος αδελφός της Leta, Corvus Lestrange, ο τελευταίος από μια μακρά σειρά από καθαρόαιμους μάγους. Ο Grindelwald πιστεύει ότι μόνο ο Credence μπορεί να σκοτώσει τον ισοδύναμό του, καθηγητή του Hogwarts Albus Dumbledore. Ο Newt, όμως, αρνείται, αρνείται να επιλέξει πλευρά, και ο auror Grimmson αποστέλλεται στη θέση του.
Αφού έφυγε από το υπουργείο, ο Newt συναντά κρυφά τον Dumbledore, ο οποίος βρίσκεται υπό συνεχή παρακολούθηση από το Υπουργείο, επειδή αρνήθηκε να αντιμετωπίσει τον Grindelwald. Ως νέοι οι δύο τους, μοιράστηκαν μια στενή προσωπική σχέση. Ο Dumbeldore πείθει τον Newt να εντοπίσει τον Credence.
Οι Αμερικανοί φίλοι του Newt, Queenie Goldstein και Jacob Kowalski, φτάνουν απροσδόκητα στο σπίτι του. Οι αναμνήσεις του Jacob από το περιστατικό της Νέας Υόρκης είναι ως επί το πλείστον άθικτες, καθώς η διαταγή της MACUSA για λήθη σε ολόκληρη την πόλη διαγράφει μόνο τις κακές αναμνήσεις του Muggles ενώ οι δικές του ήταν κυρίως καλές. Η Queenie και ο Jacob ακολούθησαν την αδελφή της, την Τίνα, στην Ευρώπη όπου ψάχνει για τον Credence. Ο Newt μαθαίνει ότι η Τίνα πιστεύει λανθασμένα ότι αυτός και η Leta Lestrange είναι αρραβωνιασμένοι. Ο Newt υποψιάζεται ότι η Queenie έχει μαγέψει τον Jacob ώστε να πάει στην Ευρώπη μαζί της και να παρακάμψει την απαγόρευση γάμου της MACUSA μεταξύ Maggles και μάγων. Αφού ο Newt λύνει τα μάγια της Queenie, ο Jacob και η Queenie διαφωνούν για το αν πρέπει να παντρευτούν και αναστατωμένη η Queenie φύγει για να βρει την Tina. Ο Newt καταλαβαίνει ότι η Τίνα βρίσκεται στο Παρίσι και, αγνοώντας την απαγόρευση για τα ταξιδιωτικά του δικαιώματα, αυτός και ο Jacob ακολουθούν τις αδελφές.
Η Tina ψάχνει για τον Credence σε μια μαγική παράξενη παράσταση του Circus Arcanus στο Παρίσι. Ο Credence και η Nagini, μια νέα γυναικεία ατραξιόν του τσίρκου που έχει τη δυνατότητα να μεταμορφώνεται σε ένα φίδι, δραπετεύουν αφού αποσπάσουν την προσοχή όλων. Κατά την αναζήτηση της εκ γενετής μητέρας Credence, ο Credence και η Nagini εντοπίζουν την υπηρέτρια που έδωσε τον Credence για υιοθεσία. Ωστόσο, ο Grimmson, ο οποίος εργάζεται κρυφά για το Grindelwald, φτάνει και την σκοτώνει. Εν τω μεταξύ, η Τίνα συναντά τον Yusuf Kama, ο οποίος επίσης κυνηγάει τον Credence. Ο Newt και ο Jacob συναντούν τον Yusuf και τον ακολουθούν για να συναντήσουν την Tina. Ο Yusuf, ο αδελφός της Leta από την ίδια μητέρα, λέει ότι έδωσε τον Απαραβίαστο Όρκο να σκοτώσει τον Credence, που πιστεύει ότι είναι ο αδελφός της Leta από τον ίδιο πατέρα και ο τελευταίος της οικογένειας Lestrange.
Οι Newt και Tina διεισδύουν στο Γαλλικό Υπουργείο Μαγείας για να βρουν κάποια έγγραφα που επιβεβαιώνουν την ταυτότητα του Credence. Εκεί, οι Newt και Tina συμφιλιώνονται αφού μαθαίνει ότι ποτέ δεν ήταν αρραβωνιασμένος με την Leta. Η Leta τους ανακαλύπτει και συμμετέχει στην αναζήτηση, η οποία τους οδηγεί στον τάφο της οικογένειας Lestrange στο νεκροταφείο Père Lachaise. Η Leta αποκαλύπτει ότι ο Credence δεν μπορεί να είναι ο αδελφός της: ως παιδί, προκάλεσε κατά λάθος τον θάνατο του αδελφού της του Corvus αλλάζοντάς τον με τον τότε μωρό Credence ενώ βρίσκονταν σε ένα καταδικασμένο επιβατηγό πλοίο με προορισμό τη Νέα Υόρκη, κρατώντας έτσι τον Credence. Εν τω μεταξύ, ένα μονοπάτι οδηγει τον Credence στον τάφο των Lestrange, όπου ο Grindelwald έχει συγκεντρώσει τους οπαδούς του. Ο Jacob βρίσκει την Queenie στο κοινό που τώρα πια έχει ταχθεί υπέρ του Grindelwald.
Ο Grindelwald διακηρύσσει την κατάργηση των νόμων που συγκαλύπτουν τους μάγους από τους muggles και χρησιμοποιεί τις μελλοντικές εικόνες του Β 'Παγκοσμίου Πολέμου για να δικαιολογήσει την υπεροχή και την κυριαρχία του μαγικού κόσμου. Με επικεφαλής τον Theseus, οι aurors περιβάλλουν τον ακροατήριο, αλλά ο Grindelwald τους αποκαλύπτει, ενώ στέλνει τους υποστηρικτές του να διαδώσουν το μήνυμά του σε ολόκληρη την Ευρώπη. Το Grindelwald περικυκλώνεται από έναν κύκλο από μπλε φλόγα για να ξεχωρίσει τους οπαδούς από τους εχθρούς του αφού μόνο όσοι τον υποστηρίζουν πραγματικά μπορούν να διαπεράσουν τις φλόγες. Ο Credence και η Queenie διασχίζουν τις φλόγες, ενώ η Leta θυσιάζεται για να σώσει τον newt, την Tina, τον Jacob, τον Yusuf, την Nagini και τον Theseus. Καθώς ο Grindelwald δραπετεύει, οι υπόλοιποι ήρωες ενώνονται μαζί με τον αθάνατο αλχημιστή Nicolas Flamel για να νικήσουν τον Grindelwald. Ο Νewt συνειδητοποιεί ότι πρέπει να ενταχθεί στον αγώνα.
Στο Hogwarts, ο Newt δίνει στον Dumbledore ένα φιαλίδιο που έχει κλέψει από το Grindelwald που περιέχει το σύμφωνο αίματος, που είχαν κάνει οGrindelwald και ο Dumbledore όταν ήταν νέοι. Ο Newt υποθέτει σωστά ότι το σύμφωνο εμποδίζει τον Dumbledore και τον Grindelwald να πολεμήσουν ο ένας τον άλλον απευθείας. Ο Dumbledore πιστεύει ότι μπορεί να καταστρέψει το σύμφωνο.
Στη βάση του στο Nurmengard της Αυστρίας, ο Grindelwald λέει στον Credence ότι είναι ο χαμένος αδελφός του Albus Dumbledore, Aurelius και ο μόνος άνθρωπος που είναι αρκετά ισχυρός για να τον νικήσει. Η Queenie χρησιμοποιεί την ικανότητα της ανάγνωσης του νου και συμβουλεύει το Grindelwald πώς να χειριστεί τον Credence. Ένα πουλί που είχε φροντίσει η Credence αποκαλύπτεται πως είναι ένας φοίνικας, ένα πουλί που συνδέεται με την οικογένεια Dumbledore. Ο Grindelwald δίνει στον Credence το πρώτο του ραβδί.
Εξωτερικοί σύνδεσμοι
Κατηγορία:Ταινίες του 2018 Κατηγορία:Αγγλόφωνες ταινίες Κατηγορία:Αμερικανικές 3D ταινίες Κατηγορία:Αμερικανικές ταινίες φαντασίας Κατηγορία:Βρετανικές ταινίες Κατηγορία:Ταινίες spin-offs Κατηγορία:Ταινίες βασισμένες σε έργα της Τζ. Κ. Ρόουλινγκ Κατηγορία:Ταινίες σε σκηνοθεσία Ντέιβιντ Γέιτς Κατηγορία:Ταινίες Χάρι Πότερ Κατηγορία:High fantasy ταινίες Κατηγορία:Ταινίες παραγωγής Warner Bros. Κατηγορία:Ταινίες πρίκουελ Κατηγορία:Ταινίες 4DX Κατηγορία:Ταινίες IMAX
Te Deum
Ως Te Deum (ή αλλιώς Αμβροσιανοί ύμνοι ή Τραγούδια της Εκκλησίας) είναι γνωστά διάφορα θρησκευτικά τραγούδια της Πρωτοχριστιανικής Περιόδου με δοξολογικό περιεχόμενο. Επίσης, Te Deum χαρακτηρίζονται και οι λειτουργίες κατά τις οποίες ψέλνονται τα τραγούδια αυτά. Τέτοιες λειτουργίες συνηθίζονται κυρίως στην Καθολική Εκκλησία.
Παραδοσιακά, η συγγραφή των τραγουδιών αποδίδεται στους άγιους Αμβρόσιο ή Αυγουστίνο.
Εξωτερικοί σύνδεσμοι
Κατηγορία:Εκκλησιαστική υμνολογία
Οδός Γρηγορίου Λαμπράκη (Θεσσαλονίκη)
Η οδός Γρηγορίου Λαμπράκη (πρώην οδός Κονίτσης) βρίσκεται στο νότιο τμήμα του Πολεοδομικού Συγκροτήματος Θεσσαλονίκης.
Περιγραφή
thumb|right|250px|Συμβολή με την οδό Κλεάνθους στη συνοικία της Άνω Τούμπας Έχει μήκος 2,7 χιλιόμετρα και διασχίζει την περιοχή της Έκθεσης, την περιοχή νότια της Τριανδρίας και τις συνοικίες Άνω Τούμπα και Μαλακοπή. Αρχίζει από το Αλεξάνδρειο Μέλαθρον και καταλήγει στην οδό Σταγειρίτη, στη συνοικία Κωνσταντινουπολίτικα. Διασταυρώνεται με κεντρικές αρτηρίες όπως η οδός 3ης Σεπτεμβρίου, η οδός Καυταντζόγλου, η Λεωφόρος Καραμανλή - Νέα Εγνατία και η οδός Κατσιμίδη, καθώς και με σημαντικές οδούς όπως η Κλεάνθους, η Διαγόρα και η Περραιβού. Αποτελεί τη φυσική συνέχεια της οδού 17 Νοέμβρη και διέρχεται από το Πολεμικό Μουσείο Θεσσαλονίκης, το Νοσοκομείο Ειδικών Παθήσεων, το Πολιτιστικό κέντρο του Δήμου Θεσσαλονίκης στην Τούμπα, το ναό της Aγίας Βαρβάρας και το ορφανοτροφείο Μέγας Αλέξανδρος. Σε μικρή απόσταση από το δρόμο βρίσκεται το γήπεδο της Τούμπας και το Δημοτικό Κολυμβητήριο.
thumb|right|250px|Εμπορικό τμήμα του δρόμου στην περιοχή της Μαλακοπής Η οδός υπήρχε πριν τη Μικρασιατική Καταστροφή, συνέδεε τον οικισμό της Πυλαίας με τη Θεσσαλονίκη και είχε την ονομασία Οδός Νοσοκομείων, λόγω του ιταλικού στρατιωτικού νοσοκομείου που στεγαζόταν στο σημερινό νοσοκομείο Ειδικών Παθήσεων, ενώ αργότερα παίρνει την ονομασία οδός Κονίτσης. Μετονομάστηκε μεταπολιτευτικά, προς τιμήν του Έλληνα πολιτικού και ακτιβιστή Γρηγόρη Λαμπράκη.
Η Γρηγορίου Λαμπράκη αποτελεί σημαντική εμπορική οδό της ανατολικής Θεσσαλονίκης με αυξημένο κυκλοφοριακό φόρτο, ο οποίος σε ώρες αιχμής προσεγγίζει ακόμη και αυτόν στο κέντρο της πόλης.
Συγκοινωνία
Η οδός Γρηγορίου Λαμπράκη εξυπηρετείται από 3 λεωφορειακές γραμμές του O.Α.Σ.Θ.. Η γραμμή 14 διέρχεται αυτής μεταξύ της Λεωφόρου Καραμανλή - Νέα Εγνατία και της οδού Σταγειρίτη και συνδέεται με το κέντρο της πόλης. Η γραμμή 30 εξυπηρετεί το τμήμα μεταξύ των οδών Αμμουλιανής και Περραιβού, ενώ η γραμμή 37 τη διατρέχει μεταξύ των οδών Αμμουλιανής και Διαγόρα.
Λειτουργούν 2 πιάτσες ταξί, στη συμβολή της με τις οδούς Διαγόρα και Περραιβού.
Παραπομπές
Γρηγοριου Λαμπρακη
Θεοφάνια (αποσαφήνιση)
Ο όρος Θεοφάνια ή Θεοφάνεια μπορεί να αναφέρεται:
Γαλαξιακό σύστημα
Α) Υπάρχουν Γαλαξίες εντελώς μεμονωμένοι που δεν φαίνεται να έχουν μεταξύ τους ούτε δεσμό κοινής καταγωγής αλλά ούτε και κάποια αμοιβαία εξάρτηση. Οι αποστάσεις δε αυτών είναι τόσο μεγάλες που οι γειτονικοί τους απέχουν πολλά εκατομμύρια ε.φ. μεταξύ τους.
Οι Γαλαξίες αυτοί ονομάζονται συνήθως απλοί και αντιπροσωπεύουν το μεγαλύτερο αριθμό των γνωστών γαλαξιών.
Β) Οι υπόλοιποι γαλαξίες κατανέμονται στα καλούμενα γαλαξιακά συστήματα. Πρώτο τέτοιο σύστημα (αξιόλογο σε ποσοστό) είναι τα καλούμενα ζεύγη γαλαξιών. Οι δύο Γαλαξίες στο καθένα ζεύγος βρίσκονται σχετικά πολύ κοντά μεταξύ τους σε μια απόσταση της τάξεως των 5Χ105  έως  2Χ106 ε.φ. Ένα άλλο ποσοστό Γαλαξιών αποτελούν τα  συστήματα τα τριπλά. Τριπλά λέγονται από την σχετική συνύπαρξη τριών Γαλαξιών εγγύτατα  μεταξύ τους και τέλος τα πολλαπλά συστήματα στα οποία συνυπάρχουν περισσότερα των τριών.
Εκτός όμως από τα ολιγομελή αυτά συστήματα υπάρχουν και άλλα περισσότερο πολυμελή που ονομάζονται ομάδες γαλαξιών αλλά και ακόμη πολύ περισσότερο πολυμελή στα οποία παρατηρούνται εκατοντάδες Γαλαξιών που καλούνται σμήνη γαλαξιών.
Κατηγορία:Δομές μεγάλης κλίμακας του κόσμου Κατηγορία:Γαλαξίες
Bersagliere (αντιτορπιλικό, 1938)
Το Bersagliere ήταν ένα από τα δεκαεννέα αντιτορπιλικά κλάσης Soldati που ναυπηγήθηκαν για τo Ιταλικό Βασιλικό Ναυτικό (Regia Marina) στα τέλη της δεκαετίας του 1930 και στις αρχές της δεκαετίας του 1940. Ολοκληρώθηκε στις αρχές του 1939 και ήταν ένα από τα τελευταία της πρώτης ομάδας σκαφών αυτής της κλάσης που εντάχθηκαν σε υπηρεσία. Είχε πολεμική δράση κατά τη διάρκεια του Β΄ Παγκοσμίου Πολέμου.
Περιγραφή
Τα αντιτορπιλικά κλάσης Soldati ήταν ελαφρώς βελτιωμένες εκδοχές της προηγούμενης κλάσης Oriani. Είχαν ολικό μήκος 106,7 m. Το πλάτος τους ήταν 10,15 m και το μέσο βύθισμά τους έφτανε τα 3,15 m, ενώ με πλήρες φορτίο ανέρχονταν σε 4,3 m. Τα Soldati είχαν εκτόπισμα 1830-1850 t (1800-1820 LT) με κανονικό φορτίο και 2450-2550 t (2410-2510 LT) με πλήρες. Το πλήρωμα κατά τη διάρκεια του πολέμου ανερχόταν σε 206 αξιωματικούς υπαξιωματικούς και ναύτες.
Σχεδιασμένα για μέγιστη ισχύ 48000 shp και ταχύτητα 34-35 kn σε επιχειρησιακές συνθήκες, τα πλοία της κλάσης αυτής έφτασαν σε ταχύτητες 39-40 kn κατά τη διάρκεια των θαλάσσιων δοκιμών τους, όντας όμως ελαφρώς φορτωμένα. Είχαν ακτίνα δράσης 2340 ναυτικών μιλίων με ταχύτητα πλεύσης 14 kn και 682 ναυτικών μιλίων με ταχύτητα 34 kn.
Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε δύο πυργίσκους, έναν στην πλώρη μπροστά από την υπερκατασκευή, καθώς και έναν ακόμη στην πρύμνη. Υπήρχε επίσης ένα πυροβόλο των 120 mm που μπορούσε να βάλει βλήματα φωτισμού/κατάδειξης στόχων. Αντιαεροπορική προστασία παρείχαν οκτώ πυροβόλα των 20 mm, ενώ ο οπλισμός συμπληρώνονταν από δύο τρίδυμους τορπιλοσωλήνες των 533 mm εγκατεστημένους στο μέσον του πλοίου. Παρόλο που δεν ήταν εφοδιασμένα με σύστημα σόναρ για ανθυποβρυχιακό πόλεμο, τα πλοία της κλάσης αυτής διέθεταν ζεύγος εκτοξευτών βομβών βυθού. Μπορούσαν επίσης να μεταφέρουν έως και 48 νάρκες.
Επιχειρησιακή ιστορία
Η ναυπήγηση του Bersagliere ξεκίνησε στις 21 Απριλίου 1937 στις εγκαταστάσεις της CNR στο Παλέρμο. Ολοκληρώθηκε στις 3 Ιουλίου 1938 και εντάχθηκε σε υπηρεσία την 1η Απριλίου του επόμενου έτους.
Στις αρχές του 1943 αρκετά ιταλικά αντιτορπιλικά, συμπεριλαμβανομένου του Bersagliere, λάμβαναν τακτικά μέρος σε αποστολές ανεφοδιασμού των δυνάμεων του Άξονα στην Τυνησία μεταφέροντας στρατεύματα από την Ιταλία στην Αφρική και τραυματίες και αιχμαλώτους πολέμου πίσω στην Ιταλία στο ταξίδια της επιστροφής. Στις 7 Ιανουαρίου το Bersagliere χτυπήθηκε και βυθίστηκε στο λιμάνι του Παλέρμο κατά τη διάρκεια αεροπορικής επιδρομής από αμερικανικά βομβαρδιστικά B-24.
Εξωτερικοί σύνδεσμοι
Κατηγορία:Αντιτορπιλικά κλάσης Soldati Κατηγορία:Ιταλικά αντιτορπιλικά του Β΄ Παγκοσμίου Πολέμου
Ακουσίλαος ο Ρόδιος
Ο Ακουσίλαος (5ος αιώνας π.Χ.) από την Ιαλυσό της Ρόδου ήταν ένας από τους Διαγορίδες και αναδείχθηκε ολυμπιονίκης στο αγώνισμα της πυγμής.
Βιογραφικά στοιχεία
Ο Ακουσίλαος ήταν ο δευτερότοκος γιος του περίφημου ολυμπιονίκη Διαγόρα. Όπως και ο πατέρας του, ο Ακουσίλαος ήταν πύκτης (πυγμάχος). Μάλιστα στέφθηκε νικητής στα Ολύμπια κατά την 83η Ολυμπιάδα (448 π.Χ.).
Την ίδια ημέρα, στέφθηκε νικητής στο παγκράτιο και ο αδελφός του, ο Δαμάγητος. Περιχαρείς τότε οι δυο τους σήκωσαν τον Διαγόρα και τον περιέφεραν στο στάδιο υπό τις επευφημίες των θεατών, που τους έρραιναν με άνθη. Ο Σχολιαστής του Πινδάρου σημείωσε ότι ποτέ άλλοτε δεν είχε συμβεί να στεφθούν ολυμπιονίκες και ο πατέρας και οι γιοι.
Ο Ακουσίλαος είχε και έναν ακόμα αδελφό ολυμπιονίκη, τον Δωριέα, ενώ τα ανίψια του από τις αδελφές του (Ευκλής και Πεισίρροδος) έγιναν επίσης ολυμπιονίκες.
Ο Παυσανίας, που έζησε αρκετούς αιώνες αργότερα, μαρτυρεί ότι στην Άλτι της Ολυμπίας είχαν στηθεί ανδριάντες για όλους τους Διαγορίδες. Όπως πληροφορούμαστε, ο ανδριάντας του Ακουσίλαου είχε στο αριστερό χέρι τον πυκτικό ιμάντα, ενώ είχε το δεξί χέρι σηκωμένο σαν να έκανε μια ευχή.
Γκαλερί
Ο λεγόμενος «Θρίαμβος του Διαγόρα», δηλαδή η στιγμή που ο Δαμάγητος και ο Ακουσίλαος σηκώνουν και περιφέρουν τον πατέρα τους Διαγόρα στο στάδιο υπό τις επευφημίες των θεατών έχει απεικονιστεί πολλές φορές στις τέχνες και έχει χρησιμοποιηθεί και ως έμβλημα.
Πηγές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ρόδιοι ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες (5ος αιώνας π.Χ.)
Φίλιππο Ιντζάγκι
Ο Φίλιππο Ιντζάγκι (Filippo Inzaghi, 9 Αυγούστου 1973 - ορθή προφορά Φιλίππο Ιντσάγκι) είναι Ιταλός πρώην ποδοσφαιριστής και νυν προπονητής της Ρετζίνα.
Γεννήθηκε στις 9 Αυγούστου 1973 στην Πιατσέντζα. Από το 1991 αγωνιζόταν στο ιταλικό πρωτάθλημα και την δεκαετία 1997-2007 αποτέλεσε μέλος της εθνικής ομάδας.
Έχει σκοράρει 313 γκολ σε επίσημα παιχνίδια και είναι έβδομος στην σχετική λίστα των Ιταλών ποδοσφαιριστών με τα περισσότερα γκολ.
Επίσης, με τα 70 του γκολ στις ευρωπαΪκές διοργανώσεις είναι έκτος στην λίστα ακολουθώντας τον Κριστιάνο Ρονάλντο, τον Λιονέλ Μέσι, τον Ρόμπερτ Λεβαντόφσκι, τον Ραούλ και τον Καρίμ Μπενζεμά.
Κατέχει επίσης το ρεκόρ των περισσότερων χατ-τρικ στη Σέριε Α (10 τον αριθμό).
Πιατσέντζα
Σέριε Β: 1994-1995
Γιουβέντους
Σέριε Α: 1997-1998
Σούπερ Καπ Ιταλίας:1997
Κύπελλο Ιντερτότο: 1999.
Μίλαν
Σέριε Α: 2003-2004, 2010-2011\
Κύπελλο Ιταλίας: 2002-2003
Ουέφα Τσάμπιονς Λιγκ: 2002-2003, 2006-2007
Παγκόσμιο Κύπελλο Συλλόγων: 2007
Ιταλία
Παγκόσμιο Κύπελλο: 2006
Ομάδα νέων Ιταλίας
Ευρωπαϊκό Κύπελλο Κ21: 1994
Εξωτερικοί σύνδεσμοι
Κατηγορία:Ιταλοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Γιουβέντους Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Σέριε Α Κατηγορία:Ποδοσφαιριστές Πάρμα ΦΚ Κατηγορία:Ποδοσφαιριστές Αταλάντα ΜΚ Κατηγορία:Ποδοσφαιριστές Ελλάς Βερόνα Κατηγορία:Ποδοσφαιριστές Εθνικής Ιταλίας Κ21 Κατηγορία:Ποδοσφαιριστές ΟΚ ΑλμπινοΛέφφε Κατηγορία:Ποδοσφαιριστές Πιατσέντζα Κάλτσιο 1919 Κατηγορία:Ποδοσφαιριστές Σέριε Γ Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Προπονητές ποδοσφαίρου Σέριε Α Κατηγορία:Προπονητές ποδοσφαίρου Μπολόνια ΦΚ 1909 Κατηγορία:Ιππότες του Τάγματος της Αξίας της Ιταλικής Δημοκρατίας
Μια Τρελή, Τρελή Φάρμα
Τα γεγονότα της ταινίας διαδραματίζονται στην Παλαιά Δύση κι επικεντρώνονται σε ένα αταίριαστο τρίο παρορμητικών, οικόσιτων αγελάδων· την περιπετειώδη Μάγκι, την αυταρχική και σωστή Μις Κάλογουεϊ και την κουτή, χαζοχαρούμενη Γκρέις. Οι τρεις αγελάδες πρέπει να βρουν και να συλλάβουν τον διαβόητο κλέφτη βοοειδών, Αλαμέντα Σλιμ, ώστε να συλλέξουν την αμοιβή που δίνεται για τη σύλληψή του με σκοπό να βοηθήσουν να σωθεί η ειδυλλιακή φάρμα στην οποία ζουν και κινδυνεύει να κατασχεθεί. Βοηθοί τους σε αυτή την περιπέτεια είναι ο Τυχερός Τζακ, ένας φασαριόζικος λαγός με ξύλινο πόδι, και ο Μπακ, ένα εγωιστικό άλογο που βρίσκεται στην υπηρεσία του Ρίκο, διάσημου κυνηγού επικηρυγμένων, κι επιδιώκει τη δόξα για τον εαυτό του.
Το Μια Τρελή, Τρελή Φάρμα κυκλοφόρησε στις 2 Απριλίου 2004, έλαβε μικτές κριτικές από τους κριτικούς και είχε έσοδα $145.5 εκατομμύρια στο box office.
Πλοκή
Τον Σεπτέμβριο του 1889, η Μάγκι είναι η μόνη αγελάδα που απομένει στο Ράντσο Ντίξον όταν ο Αλαμέντα Σλιμ (ένας κλέφτης βοοειδών ικανός να κλέβει μέχρι και 500 βοοειδή σε μία νύχτα) έκλεψε όλα τα υπόλοιπα ζώα του κυρίου Ντίξον. Ο Ντίξον πουλάει τη Μάγκι στην Περλ, μία ευγενική και ηλικιωμένη γυναίκα, η οποία έχει τη δική της μικρή φάρμα. Ο σερίφης της περιοχής καταφτάνει λέγοντας στην Περλ πως η τράπεζα κυνηγάει τους οφειλέτες της και θα πρέπει να πληρώσει τα $750 που χρωστάει σε τρεις μέρες, αλλιώς η φάρμα της θα πωληθεί στον πλειοδότη με την υψηλότερη προσφορά. Ακούγοντάς το αυτό, η Μάγκι πείθει τις άλλες αγελάδες της φάρμας, Γκρέις και Μις Κάλογουεϊ, να πάνε στην πόλη και να επιχειρήσουν να κερδίσουν χρήματα στο πανηγύρι. Ενώ βρίσκονται στην πόλη, ένας κυνηγός επικηρυγμένων με το όνομα Ρίκο (τον οποίο το άλογο του σερίφη, ο Μπακ, έχει σαν είδωλο), παραδίδει έναν εγκληματία και συλλέγει τα χρήματα της αμοιβής. Επόμενος στόχος του ο Αλαμέντα Σλιμ, τον οποίο φεύγει να καταδιώξει με τον Μπακ αφού το δικό του άλογο ξεκουράζεται. Όταν η Μάγκι ανακαλύπτει πως η αμοιβή για τη σύλληψη του Σλιμ είναι ακριβώς $750, πείθει τις άλλες αγελάδες να προσπαθήσουν να βρουν και να συλλάβουν εκείνες τον Σλιμ για να σώσουν τη φάρμα τους.
Εκείνο το βράδυ, κρύβονται μέσα σε ένα μεγάλο κοπάδι μόσχων και κάποια στιγμή, ο Σλιμ καταφτάνει με σκοπό να κλέψει τα ζώα του κοπαδιού. Πριν προλάβουν να κάνουν το οτιδήποτε, ο Σλιμ αρχίζει να τραγουδά ένα συγκεκριμένο τραγούδι που οδηγεί όλα τα ζώα (εκτός από την Γκρέις η οποία δεν επηρεάζεται) σε μία κατάσταση ύπνωσης, πρόθυμα να τον ακολουθήσουν οπουδήποτε. Η Γκρέις καταφέρνει να επαναφέρει τη Μάγκι και τη Μις Κάλογουεϊ, πριν ο Σλιμ αποκλείσει τον δρόμο με έναν μεγάλο βράχο για να σταματήσει τον Ρίκο και τους άντρες του από το να τον κυνηγήσουν. Καθώς ο Ρίκο συζητάει με τους άντρες του τις επόμενες κινήσεις τους, ο Μπακ αρχίζει να μιλάει με τις τρεις αγελάδες και να μιμείται διάφορες κινήσεις, κάτι το οποίο κάνει τον Ρίκο να πιστεύει πως ο Μπακ φοβάται τις αγελάδες, με αποτέλεσμα να τον στείλει πίσω στον σερίφη. Ο Μπακ όμως το σκάει και είναι αποφασισμένος να συλλάβει τον Σλιμ εκείνος, για να αποδείξει την αξία του.
Οι τρεις αγελάδες συνεχίζουν να ψάχνουν για τον Σλιμ, αποφασισμένες να τον βρουν πριν από τον Μπακ, αλλά χάνουν τα ίχνη του εξαιτίας μιας νεροποντής. Η Μις Κάλογουεϊ κατηγορεί τη Μάγκι για το ότι ήθελε να κυνηγήσει τον Σλιμ μόνο από προσωπική βεντέτα, υποστηρίζοντας πως εκείνη και η Γκρέις θα τα κατάφερναν καλύτερα χωρίς εκείνη. Περνάνε το βράδυ τους κάτω από έναν μεγάλο βράχο, με τη Μάγκι να αποφασίζει να φύγει το επόμενο πρωί, ενώ οι Γκρέις και Μις Κάλογουεϊ, αποφασίζουν να επιστρέψουν στη φάρμα για να αποχαιρετήσουν τους φίλους τους πριν την κατάσχεση. Ωστόσο, το επόμενο πρωί τους ξυπνάει ένας λαγός με ξύλινο πόδι, ο Τυχερός Τζακ, ο οποίος έχει επίσης χάσει το σπίτι του, ένα παλιό ορυχείο, εξαιτίας του Σλιμ. Η Μάγκι αποφασίζει να κυνηγήσει τον Σλιμ με τον Τυχερό Τζακ και η Γκρέις πείθει την Μις Κάλογουεϊ να βοηθήσουν. Ο Τυχερός Τζακ οδηγεί τις αγελάδες στο κρησφύγετο του Σλιμ, όπου ο Σλιμ αποκαλύπτει πως έκλεβε τα βοοειδή από πρώην αφεντικά του για να τους εκδικηθεί. Όταν τα αφεντικά του καταστρέφονταν οικονομικά μετά τη ληστεία, ο Σλιμ αγόραζε τη γη τους στους πλειστηριασμούς υπό την ταυτότητα ενός αξιοσέβαστου κυρίου, του Γιάνσι Ο'Ντελ, χρησιμοποιώντας τα χρήματα που έπαιρνε από τα κλεμμένα βοοειδή όταν τα πουλούσε.
Λίγες εβδομάδες αργότερα, τα περισσότερα από τα ζώα της φάρμας κερδίζουν βραβεία στο πανηγύρι, ο Τυχερός Τζακ έχει μετακομίσει στη φάρμα, ενώ δύο μόσχοι και το βουβάλι του Σλιμ, καταφθάνουν στη φάρμα αναζητώντας να ζήσουν κι αυτοί εκεί με τα άλλα ζώα.
Παραγωγή
Πριν προωθήσει την ιδέα για την ταινία Ποκαχόντας στα στελέχη της Disney, ο σκηνοθέτης Μάικ Γκάμπριελ είχε μια «ιδέα που θα μπορούσε να συνδυάζει το [βιβλίο του Ράντγιαρντ Κίπλινγκ] Captains Courageous (ελεύθερη μετάφραση Γενναίοι καπετάνιοι, το βιβλίο εκδόθηκε στα ελληνικά ως Οι Θαλασσόλυκοι) με γουέστερν». Όταν η Ποκαχόντας ολοκληρώθηκε, ο Γκάμπριελ ανέπτυξε την ιδέα του σε ένα πρώτο πρόχειρο σαράντα σελίδων, το οποίο έλαβε καλής ανταπόκρισης από τον τότε πρόεδρο, Πίτερ Σνάιντερ. Σύντομα μετά από αυτό, το πρότζεκτ μπήκε στο στάδιο της ανάπτυξης υπό τον τίτλο Sweating Bullets. Η ιστορία ξεκίνησε ως ένα υπερφυσικό γουέστερν και αφορούσε έναν δειλό καουμπόι ο οποίος επισκέπτεται μία πόλη φάντασμα κι έρχεται αντιμέτωπος με ένα ζόμπι κλέφτη βοοειδών, τον Σλιμ. Η ιστορία επανασχεδιάστηκε αργότερα και αφορούσε έναν μικρό ταύρο με το όνομα Μπούλετς, ο οποίος ήθελε να είναι περισσότερο σαν τα άλογα που ηγούνταν του κοπαδιού.
Το 1999, σε μία προσπάθεια να διασώσει την παραγωγή και διατηρήσει τους ήδη υπάρχοντες χαρακτήρες και την τέχνη του φόντου, ο καλλιτέχνης ιστοριών Μάικλ ΛαΜπας εισηγήθηκε μία διαφορετική προσέγγιση της ιστορίας όπου πρωταγωνιστές θα ήταν τρεις αγελάδες οι οποίες θα γίνονταν κυνηγοί επικηρυγμένων για να σώσουν τη φάρμα τους. Χτίζοντας πάνω σε αυτή την ιδέα, οι συνάδελφοι καλλιτέχνες ιστοριών Σαμ Λεβίν, Μαρκ Κένεντι, Ρόμπερτ Λενς και Σέρλεϊ Πιρς, ανέπτυξαν μία καινούρια πλοκή. Ωστόσο, το 2000, ο Μάικ Γκάμπριελ και ο συν-σκηνοθέτης Μάικ Γκιάιμο απομακρύνθηκαν από το πρότζεκτ λόγων της επίμονης ύπαρξης προβλημάτων στην ιστορία. Τον Οκτώβριο του 2000, ο Γουίλ Φιν, επιστρέφοντας στη Disney μετά την ταινία της DreamWorks Animation, Ο δρόμος για το Ελ Ντοράντο, και ο Τζον Σάνφορντ, ανέλαβαν τη σκηνοθεσία της ταινίας.
Μουσική
Τον Φεβρουάριο του 1998, ο Άλαν Μένκεν υπέγραψε μία μακροπρόθεσμη συμφωνία με τα Walt Disney Studios για τη σύνθεση τραγουδιών και/ή μουσικής επένδυσης σε ταινίες κινουμένων σχεδίων ή live-action των στούντιο. Έπειτα από αυτό, σύμφωνα με τον Μένκεν, του ζητήθηκε να παρέχει μουσική για το Sweating Bullets «ίσως ενάμιση χρόνο μετά τον Ηρακλή». Λίγο μετά τη νίκη του βραβείου ASCAP/Richard Rodgers New Horizons, ο στιχουργός Γκλεν Σλέιτερ τράβηξε την προσοχή του Μένκεν, ο οποίος τον προσκάλεσε αργότερα να δουλέψει μαζί του πάνω στο πρότζεκτ Sweating Bullets.
Μαζί, έγραψαν το πρώτο από τα έξι πρωτότυπα τραγούδια της ταινίας το 1999, το «Little Patch of Heaven», το οποίο ηχογραφήθηκε από τον k.d. lang, πριν οι Φιν και Σάνφορντ αναλάβουν ως σκηνοθέτες. Τα επόμενα τραγούδια, συμπεριλαμβανομένου και του τραγουδιού «Yodel-Adle-Eedle-Idle-Oo» το οποίο ενσωματώνει την εισαγωγή της όπερας Γουλιέλμος Τέλλος, την ένατη συμφωνία του Μπετόβεν και την Ουβερτούρα 1812 σε χορό λαρυγγισμών, προστέθηκαν έπειτα από αρκετές αλλαγές στην ιστορία κατά τη διάρκεια της παραγωγής. Μετά τις επιθέσεις της 11ης Σεπτεμβρίου, ο Μένκεν συνέθεσε το τραγούδι «Will the Sun Ever Shine Again», το οποίο ερμήνευσε η Μπόνι Ράιτ.
Το soundtrack άλμπουμ της ταινίας κυκλοφόρησε στις 30 Μαρτίου 2004 από την Walt Disney Records. Περιέχει τραγούδια ερμηνευμένα από τους k.d. lang, Ράντι Κουέιντ, Μπόνι Ράιτ, Τιμ ΜακΓκρο και The Beu Sisters, καθώς και τη μουσική επένδυση που συνέθεσε ο Άλαν Μένκεν για την ταινία.
Κυκλοφορία
Το Μια Τρελή, Τρελή Φάρμα είχε αρχικά προγραμματιστεί να κυκλοφορήσει το 2003, ενώ Ο Αδελφός μου ο Αρκούδος θα κυκλοφορούσε την άνοιξη του 2004. Ωστόσο, η Disney ανακοίνωσε πως Ο Αδελφός μου ο Αρκούδος θα κυκλοφορούσε τελικά το φθινόπωρο ου 2003, ενώ το Μια Τρελή, Τρελή Φάρμα θα κυκλοφορούσε την άνοιξη του 2004. Αντίθετα με το τι ακουγόταν, ο συγγραφέας ειδήσεων Τζιμ Χιλ δήλωσε πως οι ημερομηνίες κυκλοφορίες αντιστράφηκαν όχι επειδή το Μια Τρελή, Τρελή Φάρμα υπέφερε από συνεχείς αλλαγές της ιστορίας, αλλά επειδή ήθελαν να προωθήσουν τον Αδελφό μου τον Αρκούδο στην κυκλοφορία της Πλατινένιας Έκδοσης του Βασιλιά των Λιονταριών.
Εθνική Οδός 29 (Ελλάδα)
Η Εθνική Οδός 29 (ΕΟ29) είναι εθνική οδός μονής λωρίδας ανά κατεύθυνση στη Περιφέρεια Στερεάς Ελλάδας. Συνδέει την Ιτέα με τον Όσιο Λουκά μέσω Δεσφίνας και Διστόμου.
Μια Τρελή, Τρελή Φάρμα
Home media
Το Μια Τρελή, Τρελή Φάρμα κυκλοφόρησε σε VHS και DVD στις 14 Σεπτεμβρίου 2004, ενώ σε Blu-ray κυκλοφόρησε στις 3 Ιουλίου 2012.
Εθνική Οδός 29 (Ελλάδα)
Κατηγορία:Εθνικές Οδοί της Ελλάδας
Μια Τρελή, Τρελή Φάρμα
Box office
Το πρώτο Σαββατοκύριακο κυκλοφορίας, το Μια Τρελή, Τρελή Φάρμα υπολογίζεται πως είχε έσοδα περίπου $14 εκατομμύρια, φτάνοντας στην τέταρτη θέση του box office πίσω από τις ταινίες Scooby-Doo 2: Τα Τέρατα Απελευθερώθηκαν, Hellboy: Ο Ηρωας της Κόλασης και Με το κεφάλι ψηλά. Μετά το απογοητευτικό άνοιγμα του πρώτου Σαββατοκύριακου, οι οικονομικοί αναλυτές προέβλεψαν πως η Disney θα αναγκαζόταν να μειώσει το κόστος παραγωγής, το οποίο ανερχόταν σε περισσότερα από $100 εκατομμύρια. Μετά και την κυκλοφορία της ταινίας Το Άλαμο, η οποία επίσης δεν είχε τα αναμενόμενα έσοδα, αναφέρθηκε πως η Disney θα έπρεπε να μειώσει το κόστος παραγωγής περίπου στα $70 εκατομμύρια. Η ταινία Μια Τρελή, Τρελή Φάρμα ολοκλήρωσε τις προβολές της με εγχώρια έσοδα $50 εκατομμύρια και $145.5 εκατομμύρια παγκοσμίως.
Κριτικές
Η σελίδα συλλογής κριτικών Rotten Tomatoes δίνει στην ταινία ποσοστό αποδοχής από κριτικούς 53%, βασισμένο σε 129 κριτικές. Στο τμήμα ομοφωνίας διαβάζουμε: «Αν και η ταινία Μια Τρελή, Τρελή Φάρμα είναι αρεστή και μπορεί να κρατήσει τα μικρά παιδιά απασχολημένα, είναι μία από τις πιο μέτριες δουλειές της Disney, με φανταχτερά οπτικά εφέ και μία πληκτική πλοκή». Η σελίδα συλλογής κριτικών Metacritic βαθμολογεί την ταινία με 50/100 βασισμένη σε 30 κριτικές, με την ένδειξη «μικτές ή μέτριες κριτικές».
Ο Νέιθαν Ράμπιν από το The A.V. Club επαίνεσε την ταινία περιγράφοντάς την ως «ένα γλυκό, άγρια αστείο, κωμικό γουέστερν το οποίο διορθώνει μια κραυγαλέα ιστορική αδικία, προβάλλοντας επιτέλους την Παλιά Δύση μέσα από τα μάτια των αγελάδων κι όχι των καουμπόηδων». Ο Ρότζερ Ίμπερτ της εφημερίδας Chicago Sun-Times βαθμολόγησε την ταινία με 2,5/4 λέγοντας πως «Μία ταινία σαν αυτή είναι διασκεδαστική για παιδιά: φωτεινή, με γρήγορο ρυθμό, μεγάλους κι εξωφρενικούς χαρακτήρες. Αλλά, το Μια Τρελή, Τρελή Φάρμα δεν έχει τη διασταυρωμένη ποιότητα σπουδαίων ταινιών της Disney όπως Η Πεντάμορφη και το Τέρας και Ο Βασιλιάς των Λιονταριών. Και δεν έχει τη φρεσκάδα και την πρωτοτυπία μιας πιο παραδοσιακής ταινίας όπως η  Λίλο & Στιτς. Το πραγματικό της μέλλον, υποψιάζομαι, βρίσκεται σε home video. Διαρκεί μόνο 76 λεπτά και παρόλο που θα αρέσει στα παιδιά, οι γονείς θα ρίχνουν κλεφτές ματιές στο ρολόι τους». Η Κλαούντια Πούιγκ από την εφημερίδα USA Today έγραψε μία θετική κριτική αναφέροντας: «Το Μια Τρελή, Τρελή Φάρμα είναι μία αναδρομή στα παλιά καρτούν της Disney: διασκεδαστικά κι όχι φορτωμένα με μηνύματα, με ευρύ χιούμορ και ψυχαγωγική δράση. Οι χαρούμενοι, θαρραλέοι χαρακτήρες έχουν καρδιά και είναι πιστοί, κι αυτό είναι αρκετό για να κάνει την ταινία μία άξια, φιλική προς την οικογένεια γιορτή κινουμένων σχεδίων». Ο Νιλ Μίνοου από τον μη κερδοσκοπικό οργανισμό Common Sense Media, βαθμολόγησε την ταινία με 4/5 λέγοντας: «Το λατρεύω όταν η Disney δεν παίρνει τον εαυτό της τόσο σοβαρά. Κανείς δεν προσπάθησε να φτάσει τον ουρανό ή να κάνει αυτή την ταινία κλασική. Το Μια Τρελή, Τρελή Φάρμα είναι απλά μία χαριτωμένη, μικρή ιστορία για κάποιες όχι-τόσο-ευχαριστημένες αγελάδες που σώζουν τη μέρα. Φιλοδοξεί να είναι τίποτα περισσότερο παρά πολλή διασκέδαση, και το κάνει πολύ καλά».
Ο Έλβις Μίτσελ από την εφημερίδα The New York Times επέκρινε την αδύνατη κωμωδία γράφοντας: «Η ασυγκράτητη ενέργεια δεν είναι καθόλου κακή για τα κινούμενα σχέδια - τα καλύτερα καρτούν είναι χτισμένα πάνω στην αντιφατική επιδίωξη μιας σχολαστικά διευθετημένης αναρχίας - αλλά δε μοιάζουν ποτέ άπορα ή απεγνωσμένα για γέλιο, όπως μοιάζει το Μια Τρελή, Τρελή Φάρμα. Η ταινία μοιάζει περισσότερο πεινασμένη για ένα ελαφρύ χάδι στο κεφάλι παρά για ένα αθόρυβο γέλιο». Παρομοίως, ο Κένεθ Τουράν από την εφημερίδα Los Angeles Times ισχυρίστηκε: «Η ταινία Μια Τρελή, Τρελη Φάρμα μπορεί να είναι αποδεκτή, αλλά η τυπική της επιθυμία να αναμείξει ευφυολογίες για τους ενήλικες και αστεία παθήματα για τα παιδιά μοιάζει ισχνή κι επίσης, η συνολική αίσθηση της ξέφρενης υστερίας δεν φοριέται πάρα πολύ καλά». Ο Μάικλ Γουίλμινγκτον από την εφημερίδα Chicago Tribune σημείωσε: «Με το να σατιρίσεις μία ταινία Γουέστερν μπορείς να φτιάξεις ένα εξαιρετικό καρτούν, όπως έκανε η εξαιρετική τσεχική ταινία μικρού μήκους του 1949 Song of the Prairie, μία εκδοχή με μαριονέτες της ταινίας Η ταχυδρομική άμαξα. Αλλά η Φάρμα δεν είναι καλή σάτιρα ή καλό σλάπστικ. Έχει αυτούς του λυρικούς, πιασάρικους τόνους του Μένκεν και ζωντανεύει όταν η Ράιτ ή ο lang τραγουδούν. Αλλά το μεγαλύτερο μέρος αυτής της ταινίας είναι θανάσιμο. Η Φάρμα συνεχώς αρμέγει τα ίδια αστεία και πετάει τον ίδιο ταύρο, κι έπειτα από λίγο νιώθεις σαν να έχεις αγελαδοποιηθεί βλέποντάς την».
Εξωτερικοί σύνδεσμοι
Κατηγορία:Ταινίες του 2004 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες παραγωγής Walt Disney Pictures Κατηγορία:Ταινίες των Walt Disney Animation Studios Κατηγορία:Μουσικές ταινίες κινουμένων σχεδίων Κατηγορία:Ταινίες με μουσική σύνθεση Άλαν Μένκεν Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:Ταινίες κινουμένων σχεδίων του 2004
Σολιμάν
Η Σολιμάν, ή Σουλεϋμάν, ή Σλιμάνη, είναι πόλη της Τυνησίας. Βρίσκεται στο βόρειο τμήμα της χώρας κοντά στον κόλπο της Τύνιδας. Διοικητικά υπάγεται στο Κυβερνείο της Νάμπουλ. Το 1990 ο πληθυσμός της ήταν 14.000 κάτοικοι. Κατά την απογραφή του 2004 αριθμούσε 29.060 κατοίκους, καλούμενοι Σολιμάνοι, ή Σολιμανοί.
Καρβούνι Αρκαδίας
Το Καρβούνι είναι μικρό ορεινό χωριό στην Πελοπόννησο και την Περιφερειακή Ενότητα Αρκαδίας.
Σολιμάν
Η πόλη είναι κτισμένη στο κέντρο μεγάλης πεδιάδας, παρά το νότιο μυχό του κόλπου της Τύνιδας, και αποτελεί σπουδαίο εμπορικό κέντρο ειδικότερα γεωργικών προϊόντων, ενώ υφίσταται παράλληλα και βιομηχανική ζώνη. Με την ήδη οικιστική ανάπτυξη που παρουσιάζει αρχίζει να γίνεται προάστιο της Τύνιδας από την οποία και απέχει 45 χλμ. αλλά και θέρετρο από το ανάπτυγμα της ακτής της που φθάνει τα 6 χλμ.
Καρβούνι Αρκαδίας
Γεωγραφικά - ιστορικά στοιχεία
Το Καρβούνι βρίσκεται προς τα βόρεια όρια με την Περιφερειακή Ενότητα Αχαΐας και είναι κτισμένο σε υψόμετρο 615 μέτρων στις βορειοδυτικές πλαγιές του όρους Μαίναλο. Στα δυτικά του και στην τοποθεσία "Σ(φ)ακοβούνι" βρίσκεται είναι ένα σπήλαιο με ίχνη κατοίκησης από την νεολιθική εποχή, ενώ στο λόφο αποκαλύφθηκαν ίχνη κατοίκησης μέχρι τα ύστερα μυκηναϊκά χρόνια. Σύμφωνα με το σχέδιο Καλλικράτης, μαζί με την Καμενίτσα αποτελούν την τοπική κοινότητα Καμενίτσας που υπάγεται στη δημοτική ενότητα Βυτίνας του Δήμου Γορτυνίας και ο πληθυσμός σύμφωνα με την απογραφή του 2011 είναι 11 κάτοικοι Αναφέρεται επίσημα ως ξεχωριστός οικισμός για πρώτη φορά το 1937 στο ΦΕΚ 260Α - 08/07/1937 να προσαρτάται στην τότε κοινότητα Καμενίτσης ενώ παλιότερα αναφερόταν με την ονομασία Καλύβια της Λάστας.
Σολιμάν
Ο αρχιτεκτονικός ρυθμός των παλαιών οικιών μαρτυρά την ανδαλουσιανή προέλευση των παλαιότερων κατοίκων της πόλης.
Καρβούνι Αρκαδίας
Παραπομπές
Κατηγορία:Δήμος Γορτυνίας κατηγορία:χωριά του νομού Αρκαδίας Κατηγορία:Χωριά του Μαινάλου
Σολιμάν
Παραπομπές
Κατηγορία:Πόλεις της Τυνησίας
Επίγεια ψηφιακή τηλεόραση
Η επίγεια ψηφιακή τηλεόραση (DTTV, DTT ή DTTB) είναι μια εφαρμογή της ψηφιακής τεχνολογίας που παρέχει μεγαλύτερο αριθμό καναλιών και/ή καλύτερη ποιότητα εικόνας και ήχου (AC3, Dolby ψηφιακό) μέσω μιας συμβατικής κεραίας αντί μιας δορυφορικής σύνδεσης. Για παράδειγμα, στο ίδιο κανάλι UHF μπορούν να εκπέμπουν μέχρι και 4 κανάλια με συμβατική ποιότητα εικόνας (SDTV), ή ένα κανάλι με εικόνα υψηλής ευκρίνειας (HDTV). Η χρησιμοποιούμενη τεχνολογία είναι η ATSC στη Βόρεια Αμερική, η ISDB-T στην Ιαπωνία, και η DVB-T στην Ευρώπη και την Αυστραλία  (στον υπόλοιπο κόσμο δεν έχουν ληφθεί οριστικές αποφάσεις). Το ISDB-T είναι παρόμοιο με το DVB-T και μπορεί να γίνει χρήση των ίδιων δεκτών και αποδιαμορφωτών.
Λήψη
Η λήψη της επίγειας ψηφιακής τηλεόρασης γίνεται μέσω σχετικού δέκτη. Αυτός μπορεί να έχει τη μορφή μιας μικρής επιτραπέζιας συσκευής ή να είναι ενσωματωμένος (στην τηλεόραση). Ο ψηφιακός δέκτης αποκωδικοποιεί το σήμα που λαμβάνεται μέσω μιας συμβατικής κεραίας. Εντούτοις, λόγω τεχνικών ζητημάτων, μια ειδική κεραία (συνήθως ευρείας ζώνης) μπορεί να απαιτηθεί εάν η πολυπλεξία του DTV σήματος βρίσκεται εκτός εύρους ζώνης της εγκατεστημένης κεραίας.
Η επίγεια ψηφιακή τηλεόραση στην Ελλάδα
Το πρότυπο για την επίγεια ψηφιακή τηλεόραση στην Ελλάδα, όπως και στην υπόλοιπη Ευρώπη, είναι το DVB-T.